Cum s-a dublat economia României în 8 ani. Sectoarele care au turat motorul dezvoltării
În 2023, produsul intern brut al României a depășit, pentru prima oară, 1.600 de miliarde de lei, arată datele semidefinitive publicate joi, 10 octombrie, de Institutul Național de Statistică. În cifre absolute, economia României s-a mărit de mai bine de două ori din 2016 până anul trecut. Ziare.com a analizat datele statistice pentru a prezenta care sectoare economice au contribuit cel mai mult la creșterea economiei și care au ratat trenul dezvoltării în această perioadă.